text: [{"text_idx": "#000001", "text": "Havstovan: Ve\u00f0urlagsbroytingarnar eru i\u0301 fer\u00f0 vi\u00f0 at broyta havi\u00f0"}, {"text_idx": "#000002", "text": "Serliga skjo\u0301tt ganga hesar broytingar i\u0301 I\u0301shavinum."}, {"text_idx": "#000003", "text": "Minka\u00f0ur havi\u0301sur og \u00f8ktur hiti fara helst at broyta styrki og gongd i\u0301 gro\u0301\u00f0rinum av plantu\u00e6ti, sum er grundarlagi\u00f0 undir vistskipanunum i\u0301 arktiskum hav\u00f8ki."}, {"text_idx": "#000004", "text": "No\u0301gvar arktiskar tjo\u0301\u00f0ir (teirra millum F\u00f8royar) eru fi\u0301ggjarliga bundnar at hesum vistskipanum, og ti\u0301 er umra\u0301\u00f0andi at skilja broytingarnar. Hetta er to\u0301 ikki so einfalt. Havi\u00f0 broytist st\u00f8\u00f0ugt, og sjo\u0301gvur u\u0301r einum \u00f8ki fer\u00f0ast og blandast vi\u00f0 annan sjo\u0301gv. Serliga torf\u00f8rt gerst ta\u00f0 i\u0301 \u00f8kjum, har sjo\u0301gvur av ymiskum uppruna m\u00f8tist, sum a\u0301 markinum millum Atlantssjo\u0301gv og I\u0301shavssjo\u0301gv i\u0301 Framsundinum (millum Svalbard og Gr\u00f8nland)."}, {"text_idx": "#000005", "text": "I\u0301 ny\u0301ggjari grein ver\u00f0ur eitt teldumodel bru\u0301kt til at rokna havstreymarnar i\u0301 Framsundi og fra\u0301 teimum at finna tey hav\u00f8ki, sum til skiftandi ti\u0301\u00f0ir kunnu a\u0301virka tvey st\u00f8\u00f0 i\u0301 Framsundi, har ma\u0301tiu\u0301tger\u00f0 hevur ligi\u00f0 i\u0301 langa ti\u0301\u00f0."}, {"text_idx": "#000006", "text": "Ta\u0301 hesi \u00f8ki eru funnin, ber til at bru\u0301ka ma\u0301tingar fra\u0301 fylgisveinum at avgera, hvussu no\u0301gvur i\u0301sur hevur veri\u00f0 i\u0301 teimum, og finna gro\u0301\u00f0urin av plantu\u00e6ti. Ma\u0301tingarnar vi\u0301sa sto\u0301rar broytingar i\u0301 i\u0301si fra\u0301 einum a\u0301ri til anna\u00f0 og eina \u00f8king i\u0301 gro\u0301\u00f0rinum seinastu a\u0301rini, sum kanska stavar fra\u0301 \u00f8ktari a\u0301virkan av ti\u0301 heitara Atlantssjo\u0301num inn i\u0301 Arktis. Ian Salter a\u0301 Havstovuni gj\u00f8rdi greinina saman vi\u00f0 starvsfel\u00f8gum a\u0301 Alfred-Wegener Institut, Bremerhaven i\u0301 Ty\u0301sklandi."}, {"text_idx": "#000010", "text": "Bo\u00f0a\u00f0u fra\u0301 eldi umbor\u00f0 a\u0301 Tasiilaq"}, {"text_idx": "#000011", "text": "Ynskja fiskimarki\u00f0 u\u0301t a\u0301 12 fjo\u0301r\u00f0ingar"}, {"text_idx": "#000018", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]